**תלמוד**

**קטע שלא נלמד**

לתלמידי המכונים התורניים

**מסכת בבא קמא לה ע"א-ע"ב**

**דף לה ע"א: מהמשנה "שור שהיה..."**

**עד**

**דף לה ע"ב: "ולגדול מן הקטן, דתפס"**

מועד הבחינה: כ"ח באדר ב' תשע"ו, בשעה 14:00

משך הבחינה : שלוש שעות

הוראות לנבחנים:

מבנה השאלון ומפתח הערכה**:**

בשאלון זה 10 שאלות. עליך לענות על 9 שאלות מהן, ע"פ הפירוט הבא:

חובה לענות על שלוש השאלות: 1, 8, 10.

חובה לענות על שש שאלות מבין השאלות: 2, 3, 4, 5, 6, 7, 9.

הניקוד לכל שאלה מופיע בסופה. בסה"כ – 100 נקודות.

חומר עזר מותר בשימוש: אין.

הוראות מיוחדות**:** מצ"ב צילום הגמרא ממסכת בבא קמא לה ע"א- לו ע"א.

א. התשובות לשאלות במבחן מבוססות על פירוש רש"י בסוגיה, ועל תוספות ד"ה זאת אומרת. יש ללמוד היטב את כל הסוגיה בעזרת פירוש רש"י, ודברי התוספות הנ"ל, לפני כתיבת התשובות לשאלות.

ב. בשאלות שנתבקשת לפרט, לנמק או להסביר, עליך לפרט או לנמק ולהסביר את תשובותיך. תשובה שאינה מפורטת או מנומקת ומוסברת – לא תתקבל.

ג. כתוב במחברת הבחינה בלבד. אם ברצונך לכתוב טיוטה (ראשי פרקים, רישומים, סיכומים וכו') עליך לכתוב את הטיוטה בעמודים נפרדים, ולרשום בראש כל עמוד "טיוטה".

**ב ה צ ל ח ה!**

**השאלות**

מסכת בבא קמא לה ע"א – ע"ב

דף לה ע"א: מהמשנה "שור שהיה..."

עד

דף לה ע"ב: " ולגדול מן הקטן, דתפס"

1. משנה: "היו שנים רודפים... שניהם פטורים. אם היו... שניהם חייבים".

א. באר את המקרה הראשון, ונמק מדוע שניהם פטורים? (4 נק')

ב. "אם היו... שניהם חייבים". מי הם "שניהם" ומדוע "שניהם חייבים"? (4 נק')

2. "היו הנזיקין שנים אחד גדול ואחד קטן" (עד סוף המשנה).

על מנת להבין את דברי המשנה נניח כך:

המזיקים - הגדול שווה 1000 ש"ח והקטן שווה 300 ש"ח, ושניהם שוורים תמים. הניזוקים - הגדול היה שווה 1600 ש"ח והקטן שווה 800 ש"ח, והנבלות אינן שוות כלום.

א. הסבר את טענת המזיק ואת טענת הניזק, מה הערך הכספי שתובע הניזק, וכמה מודה המזיק שעליו לשלם? (9 נק')

ב. לפי פסק המשנה כמה צריך לשלם המזיק? (3 נק')

3. "זאת אומרת חלוקים.... לא כי".

א. מהי דעת סומכוס, ומהי דעת חכמים, ומנין שחכמים חולקים על סומכוס? (4 נק')

ב. הסבר את צדדי הספק שהעלה ר' אבא בר ממל לגבי שיטת סומכוס. בתשובתך פרט את טענות הצדדים בכל צד מהספק, ומה השיב לו ר' חייא בר אבא. (6 נק')

ג. כתוב את המילים ממשנתנו מהם ניתן להבין שמשנתנו עוסקת בטענות "ברי וברי", והסבר דבריך. (2 נק')

4. עיין בתוספות ד"ה זאת אומרת.

במשנה בבבא מציעא נאמר: "המחליף פרה בחמור וילדה, וכן המוכר שפחתו וילדה, זה אומר: עד שלא מכרתי, וזה אומר: משלקחתי – יחלוקו".

א. מהו הספק במחליף פרה בחמור, ובמוכר שפחתו וילדה, ומה מעורר את הספק? (4 נק')

ב. "אמר לחברו טלית זו שאתה לבוש שלי היא", מהו הספק ומה מעוררו, ומה תהיה דעת סומכוס במקרה זה, ומדוע? (5 נק')

ג. למה דומה המקרה במשנתנו - למחליף פרה או לטוען על הטלית? נמק. (3 נק')

5. "מתקיף לה רב פפא... אימא סיפא... כדאמר מזיק... והודה לו בשעורים פטור"

א. הסבר את טענות המזיק והניזק מהמקרה והדין של הסיפא במשנתנו על פי דברי רב פפא. על מי מוטל להביא ראיה, ומה יהיה הדין כאשר הוא לא הצליח להביא ראיה. (4 נק')

ב. הסבר את המקרה והדין שאמר רבה בר נתן, ואת טעם הדין. (4 נק')

ג. הסבר את הסתירה מהמקרה והדין של משנתנו ע"פ רב פפא לדינו של רבה בר נתן. (4 נק')

6. "אלא בברי ושמא... ואמר סומכוס... לאשמועינן דלא".

א. הסבר את הנסיון הראשון לתרץ את הקושיה על רבה בר נתן, ומדוע נדחה תירוץ זה? (4 נק')

ב. באר את קושית הגמרא: "ומדסיפא ניזק שמא... ואמר סומכוס אפילו בהא, דאיצטריך

לאשמועינן דלא?" (5 נק')

ג. בסיפא, כשהניזק אומר שמא, והמזיק אומר ברי. הסבר את הדין ואת טעמו ע"פ סומכוס, ומדוע העמדה כזו לא דומה לדינו של רבה בר נתן? (3 נק')

7. "והא לא דמיא רישא לסיפא... תרי מילי נינהו"

א. באר את שאלת הגמרא, ומדוע ע"פ הצעה זו אין מקום לקושייתו של רב פפא. (6 נק')

ב. באר את תירוץ הגמרא. בתשובתך הסבר איזה מצב הוא "חדא מילתא" ואיזה מצב הוא "תרי מילתא". (6 נק')

8. "גופא אמר רבה בר נתן..."

א. מה החידוש בדברי רבה בר נתן, הרי כדבריו כתוב במשנה במסכת שבועות (לח ע"ב)? (2 נק')

ב. בגמרא הקשו שוב על רבה בר נתן ממקרה בסיפא של המשנה. מאיזה מקרה הקשו, מהן טענות הצדדים, מה הדין. (5 נק')

ג. מה קושיית הגמרא ממקרה זה על דברי רבה בר נתן, ומהו התירוץ? (5 נק')

ד. מדוע הגמרא לא תירצה כאן את אותו התירוץ שהיא תרצה בפעם הקודמת כשהקשו על רבה בר נתן ממקרה במשנה. (2 נק')

9. "והתניא הרי זה משתלם... דתפס".

א. הסבר את הקושיה מהברייתא על דברי רבה בר נתן, ואת תשובת הגמרא. (5 נק')

ב. "דתפס". יש פוסקים [רבינו ירוחם, ספר התרומות ועוד] האומרים שהתפיסה מועילה רק אם תפס לפני שתבעו בדין. אבל אם תבע אותו לדין ואחר כך תפס, התפיסה אינה מועילה ומוציאים ממנו. פרש דבריהם והסבר טעמם לפי מה שלמדת בסוגיה. (4 נק')

ג. יש כלל: "הודאת בעל דין כמאה עדים דמי". לדעת רבה בר נתן מדוע בטענו חיטים והודה לו בשעורים פטור, הרי הוא הודה בשעורים, וצריך להיות חייב מדין הודאת בעל דין? (3 נק')

10. שאלת סיכום: במשנתנו שבעה מקרים, אותם נחלק לשלוש קבוצות:

רישא: מקרים 3-1; מציעתא (שנקראה בתחילת הסוגיה - סיפא): מקרים 5-4; סיפא: מקרים 7-6.

הסבר איך נעמיד את שלוש קבוצות המקרים במשנה - רישא, מציעתא, סיפא:

א. לפי רב חייא בר אבא. (3 נק')

ב. לפי רב פפא. (3 נק')